Сектор за макроекономске и фискалне анализе и пројекције- Министарство финансија

Извршење буџета Републике – септембар 2026. године

Буџет Републике Србије
У периоду јануар - септембар 2026. године је остварен дефицит републичког буџета у износу од 204,6 млрд динара, што је више од буџетског плана за 5,2 млрд динара, с обзиром да је ребалансом, у овом периоду, планиран дефицит у износу од 199,4 млрд динара.[footnoteRef:1] [1:  Крајем августа је усвојен ребаланс републичког буџета којим је утврђен дефицит за 2026. годину у износу од 396 млрд динара, односно 3,5% БДП] 

У септембру је остварен дефицит у износу од 106,2 млрд динара.
У септембру су наплаћени приходи у износу од 190,3 млрд динара, од чега су порески приходи износили 164,1 млрд динара. Највећи део пореских прихода односи се на уплату ПДВ у износу од 92,8 млрд динара и акциза у износу од 29,8 млрд динара. Приход по основу пореза на добит износио је 21,2 млрд динара. Непорески приходи остварени су у износу од 25,2 млрд динара, а прилив донација у септембру износио је скоро једну милијарду динара.
Расходи су извршени у износу од 296,6 млрд динара. Расходи за запослене су износили 54,7 млрд динара, трансфери ООСО (фонд ПИО, РФЗО, НСЗ, фонд СОВО) 81,1 млрд динара, капитални издаци 59,4 млрд динара, социјална заштита 25 млрд динара, расходи за робу и услуге 21,5 млрд динара, остали текући расходи 19,2 млрд динара, а исплата субвенција 14,4 млрд динара.
Буџет сектора државе
На нивоу сектора државе за девет месеци текуће године је остварен фискални дефицит у износу од 216,6 млрд динара и примарни фискални дефицит у износу од 92,2 млрд динара. 

